የህብረት ሥራ ማህበራት በሰባት ዓመታት፡-
 – 22 ቢሊዮን ብር ካፒታል – 17 ሚሊዮን አባላት አፍርተዋልአዲስ አበባ፡- የህብረት ሥራ ማህበራት በሰባት ዓመታት ውስጥ 22 ቢሊዮን ብር ካፒታልና 17 ሚሊዮን አባላት ማፍራታቸውን የፌዴራል ህብረት ሥራ ኤጀንሲ አስታወቀ። የኤጀንሲው ዋና ዳይሬክተር
አቶ ዑስማን ሱሩር፤በተለይ
ለአዲስ ዘመን ጋዜጣ
እንደገለጹት በአሁኑ ወቅት
የህብረት ሥራ ማህበራቱ
ቁጥር 90 ሺህ፣
የአባላቱ ብዛት ደግሞ
21 ሚሊዮን ሲሆን  ካፒታላቸው 26 ቢሊዮን ብር ደርሷል። ከዛሬ ሰባት ዓመት በፊት የህብራት ሥራ ማህበራት ቁጥር 38 ሺህ፣ አባላቱ 3 ነጥብ7 ሚሊዮን ሲሆን ካፒታላቸውም 3 ነጥብ 7 ቢሊዮን ብር ገደማ ነበር። እዚህ ደረጃ ለመድረስ 22 ዓመታት መቆየታቸውን ጠቅሰው ከሰባት ዓመት ወዲህ በተሠራው ሥራ ደግሞ የማህበራቱ አባላት እና ካፒታላቸው ከፍተኛ እድገት ማስመዝገቡን ተናግረዋል። የህብረት ሥራ ማህበራቱ ከሰባት ዓመት በፊት በጣም ተዳክመው እንደነበር ያስታወሱት ዋና ዳይሬክተሩ መንግሥትም ተቋማቱን እናፍርስ ወይስ አደረጃጀቱን እናስተካከል እስከማለት ደርሶ እንደነበር ገልጸዋል። ዋና ዳይሬክተሩ እንዳሉት፤ መንግሥት ማህበራቱን ከማፍርስ ይልቅ የህብራት ሥራ አሠራርና አካሄድን በመቀየር ባለፉት ሰባት ዓመታት በተሠራው ሥራ ብቻ ካሉበት አዘቅት ማውጣት ተችሏል። ወደ ኢኮኖሚው ተጨማሪ 22 ቢሊዮን ብር ሀብት አስገብተዋል።በዚህም አገሪቱና ዜጎቿ ከድህነት እንዲወጡ ከፍተኛ አስተዋጽኦ ማበርከቱን አንስተው 17 ሚሊዮን ዜጎች የኢኮኖሚ፣ የማህ በራዊና የፖለቲካ ተጠቃሚነታቸው እንዲረጋግጡ አግዟል። ኢትዮጵያ የቁጠባ ስርዓት ከጀመረች ሃምሳ ዓመት ቢሆናትም በተደራሸነትና ውጤታማነት ግን ብዙ ችግር እንደነበር ገልጸው ፤ ባለፉት ዓመታት በተሠራው ሥራ የህብራት ሥራ ቁጠባ 19 ቢሊዮን ብር መድረሱን ተናግረዋል። ከዚህም በተጨማሪ ማህበራቱ ለአንድ ነጥብ አምስት ሚሊዮን ዜጎች የሥራ ዕድል ፈጥረዋል። “ዜጎች በገንዘብ ህብረት ሥራ ተደራጅተው በመቆጠብ፣ እርስ በርስ ዋስ በመሆንና ያለማስያዣ ብድር በመውሰድ ድህነትን ድል አድርገዋል” ያሉት አቶ ኡስማን በርካታ ወጣቶች፣ ጉሊት የሚሠሩ እናቶችና ሌሎች ዜጎች ህይወታቸው ተቀይሯል።ይህም ኢ-ፍትሐዊነት ያለበትን የሀብት ልዩነት ፍትሐዊ እንዲሆን አድርጓል ብለዋል። እንደ አቶ ዑስማን ገለጻ ፤ባለፉት ዓመታት በብዙ ፈተና አመርቂ ውጤት ቢገኝም አሁንም በርካታ ችግሮች አሉ። አመራሩ ስለህብረት ሥራ ማህበራት የተሟላ ግንዘቤ የለውም። የአገሪቱ ፖለቲካል ኢኮኖሚ የሌብነት የበላይነት ያለበት በመሆኑ ለህብረት ሥራ ማህበራት ፈተና ሆኗል። ሀብቱን ለመቆጣጠር የሚሠሩ እንዲዳከሙ ዘመቻ ጭምር ይደረግባቸዋል። “አገሪቱ በህብረት ሥራ ካላት ጸጋ የተጠቀመችው ጥቂቱን ነው” የሚሉት አቶ ዑስማን በቀጣይ በዘርፉ ተጠቃሚነትን ለማሳደግ የህብረት ሥራ ማህበራት ፖሊሲና የ15 ዓመታት የህብረት ሥራ ፍኖተ ካርታ መዘጋጀቱን አመልክተዋል። በተዘጋጀው ፖሊሲና ፍኖተ ካርታ በ15 ዓመታት በከተማ 75 እና በገጠር 85 በመቶ በህብረት ሥራ እንዲታቀፉ ለማድረግ ግብ ተጥሏል። ማህበራቱ ለአባሎቻቸው በግብርና፣ በፋይናንስ፣ በኢንዱስትሪና በአገልግሎት ዘርፍ መቶ በመቶ፤ ሌላው ህብረተሰብ ደግሞ 90 በመቶ የኤክስቴንሽን አገልግሎት እንዲሰጡ ለማድረግ ታቅዷል። የተዘጋጀው ፖሊሲና ፍኖተ ካርታ ለግብርና ሚኒስቴር ቀርቧል።የሚኒስትሮች ምክር ቤት ካየው በኋላ ለህዝብ ተወካዮች ምክር ቤት ቀርቦ ሲጸድቅ ወደ ሥራ ይገባል ብለዋል።አዲስ ዘመን ታህሳስ 12/2012አጎናፍር ገዛኸኝ